Wir, der schultheis und rätt, die zweihundert, und burgere gemeinlich der statt Bern in Uͤchtlandt, ✳ Losener bistuͤms, ✳ tunt kunt allen denen, ✳ so disen brieff ansechend, ✳ lesend ✳ oder hoͤren lesen, ✳ das
wir mit guͤter, zitlicher vorbetrachtunge, ✳ ouch umb unser statt und gemeines landes nutz und fromēn willen, ✳ in eines steten, ewigen ✳ und unwiderruͤfflichen kouffs wise ✳ verkoufft und zuͤ
kouffen geben habent ✳ mit allen dem rechten, creften und behuͤtnissen, ✳ so dann zuͤ einem sollichen ewigen kouff gehoͤrent, verkouffent ouch in craft dis brieves ✳ fûr uns und alle unser stat
nachkomēn ✳ dem fromēn Hannsen Arnolten Segenser ✳ ouch allen sinen erben und nachkomēn ✳ das hus und slos Habspurg, ✳ in unseren landen und hohen herlicheiten im Ergoͤu gelegen, ✳
mit allen desselben huses zuͤgehoͤrden, ✳ herlicheiten, wirden, eren, ✳ manschaften, gewaltsam̄en, ✳ mit allen gerichten ✳ untz an das blùt ✳ und die hohen herlicheit, ✳ darzuͤ mit voͤgtyen, mit lùten,
mit guͤtern ✳ und mit allen nûtzen, gùlten, zinsen, ✳ zechenden, renten, ✳ mitt muͤlinen, ✳ wùnn, weide, ✳ acker, matten,✳ holtz, veldt, ✳ wasser, wasserrûnsen, ✳ vischentzen, ✳ mit stege, wege, ✳ und mit
allen anderen rechtigungen ✳ desselben huses ✳ und besunder mit dem huszrät, cleinem und grossen, ✳ so in dem zit dis gegenwˀtigen kouffs ✳ uff dem selben huse gewesen und bliben ist, ✳ darzuͦ
mit allen lechenden ✳ und mānlechen, ✳ so dann bitzhar zuͤ dem genanten slos Habspurg ✳ dienstig und gehörig gewesen sind, ✳ wie und mit wellichen rechten und gewànheiten ✳ die selben
der vest Peterman von Griffenseuͤ, von dem dan̄ sollich slos mit aller siner zuͤgehoͤrde ✳ und ouch anders, ✳ nach innhalt unser bewarsam̄i ✳ und gerechtigkeit ꝫcꝭ, an uns komēn ist ,✳ bitz har
ingehapt und genùtzet hatt, ✳ dheinˀley hindan gesatzt, ✳ usgenomen̄ und harinn vorbehalten ✳ die guͤtere, lechē, gùlten und zechend₎ ✳ der dryer doͤrfferen Wolen, Egry und Rüti ✳ mitt aller
ir zuͤgehòrde und harkomēnen rechtsam̄i, ✳ die dann gantz unvˀgriffen ✳ und harinn nit verkouffet sint. ✳ und besunder, so behalten wir uns und allen unser statt nachkomēn ✳ harinn
vor ✳ den turn zuͦ Habspurg, ✳ also das derselbe nuͤ und zuͤ ewigen ziten, ✳ als dann das ouch bitzhar gebruchet ✳ und recht gewesen und noth ist, ✳ von uns und allen unseren nachkomēn ✳ zuͤ
rechtem manlechen gän sol ✳ und inn der obgemeldt Hans Arnolt, ✳ sin erben und alle nachkomēn desselben huses ✳ von uns und allen unser statt ewigen nachkom̄en ✳ zuͤ lechen, als vor
stätt, entpfahen soͤllend ✳ äne alle geverde ✳ also und mit dem underscheide, das nuͤ von diszhin zuͤ ewigen ziten ✳ der obgemeldet Hans Arnolt, ✳ alle sin erben und nachkomēn ✳ sollich hus
und slos Habspurg mit aller siner zuͤgehoͤrde und rechtsam̄i, wie vor erluͤtret ist, ✳ und sollichs der obgenant von Griffenseuͤ ✳ bitz har verwaͤltiget ✳ und inngehept hatt, ✳ inhaben, dz gebruchē,
nùtzen und niessen soͤllend ✳ als ander ir eigen guͤt ✳ und da mit tuͤn und lan nach irem willen, ✳ alles ungevˀlich ✳ von uns, ✳ allen unser statt nachkom̄en ✳ und aller menglich ungehindtˀ
und unbekùmbret. ✳ des wir uns dann fùr uns und alle unser statt nachkomēn ✳ in voller craft dis brieves, ✳ jetz unt angendes ✳ und zuͤ allen kùnftigen ziten ✳ dis gegenwˀtigen kouffs
halb ✳ gantz begebent. ✳ und entziechent ✳ und also den vorgenanten Hans Arnolten, ✳ ouch alle sin erben und nachkomēn ✳ in gantz volkomēn ✳ und ruͤwig gewerde, ✳ als das recht und gewànheit ist, insetzent, ✳ àne alle geverde. ✳ und ist dirre kouff beschechen ✳ umb tusent guͤter Rinscher gùldin, ✳ genemer und voller werunge an golde und gewicht, ✳ die wir dann vō
dem dickgenanten Hanns Arnolten ✳ entpfangen, ✳ die in unser statt nutz, ✳ unseren costen damitt ze wenden gekeret haben. ✳ des wir uns harinn offenlich erkennent ✳ und inn,
ouch alle sin erben und nachkomēn ✳ solicher gewerter tusent gùldin halp gantz ✳ quitierent und lidig sagent, ✳ alles ungevˀlichen. ✳ wir, erstgenanten verkoͤiffere, geloben ouch
fùr uns und alle unser statt nachkomēn ✳ disen gegenwùrtigen kouff ✳ nù und allen kùnftigen ziten ✳ getrùw, ✳ wàr, uffrecht und stet zehalten, ✳ nùtzit darwider reden, tuͤn ✳ noch schaffē
getan werden ✳ durch uns, ✳ noch durch nieman anders von unsern wegen, ✳ in dheinen weg, ✳ sunder soͤllend und wollend ✳ wir und alle unser statt nachkomēn ✳ den dickgenanten
Hans Arnolten, ✳ all sin erben ✳ und nachkom̄en ✳ by sollichem irem kouff, ✳ wie der hievor erlùtret ✳ und als das recht und gewohnlich ist, ✳ hanthaben und schirmen ✳ und im deszhalben
nach gewanheit und kouffes recht ✳ an allen enden ✳ guͤt und sicher werschaft tragen ✳ nach aller notturft, ✳ àne alle geverde und widerrede, ✳ entziechent und begebent uns
ouch haruff ✳ fùr uns und alle unser statt nachkom̄en ✳ wider disen verkouff nùtzit tuͤn noch schaffen getàn werden, ✳ sundˀ den, wie hie gegenwˀtiglich erlùtret ist, ✳ stet ze halten ✳
und dem nachzegände ✳ aller genäd, friheiten, ✳ privileyen und hantvesten, ✳ geistlichˀ und weltichˀ, ✳ jetzt gegenwˀtiger oder kùnftiger, ✳ aller geistlichˀ und weltlicher gerichten
und rechten, ✳ aller harkomēn, gewanheit und satzungen ✳ der hrnˀ, stetten und lendnˀ ✳ und alles des, dheinerley usgenom̄en, ✳ damitt wir oder unser statt nachkom̄en ✳ uns widˀ
disen gegenwùrtigen kouff ✳ oder wider dhein puncten oder artickel har inn begriffen ✳ und wider den dickgenanten Hans Arnolten, ✳ sin erben und nachkom̄en ✳ in dheinen weg
behelffen oder beschirmen möchte ✳ und das wider disen gegenwˀtigen kouff ✳ oder si ✳ sin wùrde, ✳ alle geverd ✳ und arglist har inn gantz usgescheiden. ✳ des alles zù warem
und stetem urkùnde ✳ habent wir, erstgempten verkoͤuffere, ✳ fùr uns und alle unser statt nachkom̄en ✳ unnser statt secret ingesigel län hencken an disen brieff, ✳ der
geben wart uff mittwochen nechst ✳ nach sant Valentinus tag des jares, da man zalte von xp̄i gebùrt ✳ viertzechenhundert sechtzig und zwey jar.